Odense Adresse-Contoirs Efterretninger, 1826-01-23
Rusland. Det sidst tilbageholdte Udtog af Beretningen fra Petersburg (som nu og læses i et Tillæg til den Danske Statstidende) indeholder følgende nærmere Oplysning om Oprøret den 26 Decbr. Den 14 Decbr. om Morgenen blev Keiseren af Chefen for Gardens Stab underrettet om, at nogle Kompagnier af Regimentet Moskonhavde vægret sig ved at aflægge Troskabs=Eeden, og at de, vildledede ved deres Kapitainers oprørende Exempler, havde bemægtiget sig Fanerne, dræbt deres Brigadechef, Generalmajor Sanschin, tilligemed Regimentskommandeuren, Generalmajor Friderichs, og taget Veien til Jsaakspladsen under den meest upassende Tumult, og derhos med Magt trukket alle de Officerer, som de mødte paa Veien, med sig; men at den anden Deel af Regimentet forblev i Orden og Lydighed. Hs. Majestæt Keiseren beordrede, strax Tropper til at undertrykke Oprørerne, og at besætte de vigtigste Adgange til Paladset. Jmidlertid blev Hs. Maj. underrettet om, at de oprørske Kompagnier vare det 3die og 6te Korps af Regimentet Moskow, at de havde opstillet sig paa Senatspladsen og at der med dem fulgte en Skare, sammensat af Jndivider, hvis Udseende ikkuns altfor vel røbede deres forbryderske Hensigter. Paa samme Tid bragte General=Gouvernøren i St. Petersburg, Grev Miloradowitsch, Keiseren den Rapport: at Skaren lydeligen udraabte: leve Constantin, hvorhos han tilføiede, at en saadan Opførsel røbede den skammeligste Plan og æskede de hurtigste og alvorligste Forholdsregler. Keiseren beordrede strax flere Kompagnier af de øvrige Garderegimenter, at samles om sig, og gik selv med den første Bataillon af det Preobraschenskiske Garderegiment Rebellerne imøde, for at forekomme Muligheden af et Angreb paa Palaiet, hvor De. MM. Keiserinderne og den øvrige Keiserlige Familie befandt sig. Da Hs. Maj. var kommet ligefor Fyrstinde Labanoffs Huus, hørte han Flinteskud og erfarede, at General Miloradowisch var dødelig saaret af Rebellerne. Foruden de flere Regimenter, som stødte til Keiseren, fremførte Storfyrst Michael ogsaa en Bataillon af den Moskouske Garde som indstændigst bad om Tilladelse til at afvaske den Uniformen tilføiede Skamplet i Rebellernes Blod. Men hvormeget Hs. Maj. end ønskede at undgaae Blodsudgydelse, blev Overtalelse og Trudsler uden Virkning. Oprørernes Uforskammenhed tog endog til og adskillige Hobe Soldater af Livgrenadeer=Regimentet med 3 Officerer og Regimentsfanen forenede sig med Banden. Ved denne Tingenes Stilling maatte Hs. Keiserlige Maj. tage sin Tilflugt til strænge Forholdsregler, der bleve saa meget uundgaaeligere, da Bærmen af Pøbelen, vunden ved Penge og Brændeviin, begyndte at slutte sig til Rebellerne. Regimenterne bleve nu opstilte i de omliggende Gader, det preobraschenskiske med Ryggen imod Admiralitetet; det ismailowskiske og Garde-Jæger=Regimenterne udgjorde Rei serven, en Bataillon af det finlandske Regiment fik Ordre, at besætte Jsaaksbroen, og den første Artillerie=Brigade maatte holde sig færdig til Angreb. Men før Man skred til det Yderste, vilde Keiseren endnu, ved et Angreb af den ridende Garde, søge at skræmme Oprørerne, hvilket dog var vanskeligt, formedelst Mangelen af Rum og Faktionisternes fordeelagtige Stilling, som endnu vare blevne forstærkede ved den største Deel af Marine=Gardens Batailloner. Denne Demonstration havde derfor ikke den forønskede Virkning. Rebellerne holdt Stand og fremturede i Opstanden. Da besluttede Keiseren endelig, med den dybeste Smerte, at lade 4 Feldtstykkerrykke frem imod dem. Han havde befalet at lade dem med Kartæsker, og lod endnu for sidste Gang Rebellerne opfordre til at underkaste sig deres Souverains Naade. Da ogsaa denne Opfordring blev besvaret med bestemt Afslag, befalede Hs. Maj. at give Jld. Ved den anden Salve blev hele Hoben adsplittet, og derpaa forfulgt af Hestgarden. Omtrent 500 blev øieblikkelig paagrebne, de andre adspredtes i Husene og paa den tilfrosne Newa. Da det var bleven mørkt, besluttede Keiseren, at lade Tropperne blive under Vaaben Natten over, for at betage de Jldesindede ethvert Middel til et nyt Forsøg, Alle Pladser og Broer besattes og Kosak=Patrouiller for deeltes i Gaderne. Ved disse Foranstaltninger blev Roligheden fuldkommen sikret; der indbragtes endnu omtrent 150 Deeltagere og flere af Ophavsmændene. Nogle overleverede sig selv. J Modsætning til saa beklagelsesværdige, Tildragelser er det trøsteligt at kunne anføre Handlinger, som hædre den russiske Uniform. Nogle af de udskikkede Detaschementer, som vare omringede af Rebellerne, bleve urokkelige ved alle disses Bønner og Trudsler. GardeMarinerne, Liv=Grenadererne, ja selv Moskow=Regimentet fik derfor og, saasnart de havde viist oprigtig Anger, i Tilgivelse af Keiseren og deres Faner tilbage, efterat disse vare luttrede ved en ny Jndvielse. Beretningen er forudskikket Forsikring om, at Roligheden er ligesaa hurtigen som varigen gjenoprettet i St. Petersburg, og ikke har været forstyrret noget Øieblik siden den 26 Decbr. Byen har antaget sit sædvanlige Udseende; hverken den ringeste Ængstlighed eller det mindste Spoer af Uroe var at mærke. Endskjøndt - hedder det - Følgerne af Begivenhederne den 14de ere tunge og sørgelige, saa ere de dog ogsaa vigtige og heldbringende. Der var sammenspundet et stort Komplot, dannet under Keiser Alexanders Regjering, gik det - blandt andet - ud paa et Mordattentat imod Ruslands Frelser og Europas Fredstifter. Jøvrigt vilde de Sammensvorne have nedstyrtet Rusland i det skrækkeligste Anarkie, og efterlignet alle de i Cadix, Neapel og Turin begangne Forbrydelser. Udbrudet den 26de, de Skyldiges Tilstaaelse og de hos dem forefundne Papirer lode ingen Tvivl tilbage om deres Hensigter. Dette Udbrud har ganske blottet dem for hele Rusland, det har viist dets Jndbyggere, hvilken Fare de uvidende, svævede i, men det har - til Lykke - ogsaa viist, hvor tro og reen Massen af Nationen og af Armeen endnu er. En Undersøgelse gaaer frem imod de den 26 Decbr. arresterede Jndivider. Den største Offentlighed skal herske under Behandlingen af Sagen imod de Skyldige. Keiseren vil uden Frygt undersøge hele Saarets Dybde. Jntet at dølge derom, det er den bedste Maade til at betage Giften sin Virkning; thi det er vanskeligt at male den dybe og almindelige Afskye, som slige Foretagender opvække i vort Fædreland. -